સોમનાથ મંદિરની નજીક આવેલા ત્રિવેણી સંગમ ઘાટ પર પણ સુવિધાઓનો અભાવ છે. હિરણ, કપિલા અને સરસ્વતી નદીનો જ્યાં સંગમ થાય છે એ ઘાટ સોમનાથ મંદિરની નજીક આવેલો છે. આ સ્થળ પણ તર્પણ માટે જાણીતું છે. આ ત્રિવેણીસંગમ પર નહાવા માટેની કે અસ્થિ પધરાવવા યોગ્ય વ્યવસ્થા નથી. દૂર દૂરથી અહીં તર્પણ કરવા આવતા ભાવિકો પવિત્ર સંગમમાં સ્નાન કરતાં હોય ત્યારે અસ્થિના ટુકડા તણાઈ આવે છે, જેથી પવિત્રતા જળવાતી નથી.